Ir-Regolament tal-Kummissjoni (KE) Nru 2317/1999
tad-29 ta’ Ottubru 1999
li jemenda punt fl-ispeċifikazzjoni għall-isem "Idiazábal" elenkat fl-Anness għar-Regolament (KE) Nru 1107/96 dwar ir-reġistrazzjoni ta’ indikazzjonijiet ġejografiċi u ismijiet ta’ oriġini skond il-proċedura preskritta fl-Artikolu 17 tar- Regolament tal-Kunsill (KEE) Nru 2081/92
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KEE) Nru 2081/92 tal-14 ta’ Lulju 1992 dwar il-protezzjoni ta’ indikazzjonijiet ġejografiċi u ismijiet ta’ oriġini għal prodotti agrikoli u affarijiet tal-ikel [1], kif l-aħħar emendat bir-Regolament (KE) Nru 1068/97 [2], u b’mod partikolari l-Artikolu 9 tiegħu,
Billi:
(1) bi qbil ma’ l-Artikolu 9 tar-Regolament (KEE) Nru 2081/92, il-Gvern Spanjol talab li jkun emendat punt fl-ispeċifikazzjoni għall-isem "Idiazábal", irreġistrat bħala isem protett ta’ oriġini bir-Regolament tal-Kummissjoni (KE) Nru 1107/96 [3], kif l-aħħar emendat bir-Regolament (KE) Nru 1070/1999(4). L-emenda tippreskrivi il-medda ta’ pH għall-ġobon ta’ dak l-isem għal 4,9 sa 5,5 minflok dik ta’ 5,1 sa 5,8 preżenti;
(2) dik l-applikazzjoni ġiet ikkunsidrata u l-emenda ġiet meqjusa waħda minuri. Din il-konklużjoni hi bbażata fuq dak li ħareġ minn numru ta’ testijiet ta’ pH magħmula fuq il-ġobon. Dawk it-testijiet urew li l-meddapreskritta meta ġie rreġistrat l-isem ma qablitx eżatt mal-fatti. Il-medda għandha għalhekk tkun emendata sabiex tikkonforma mas-sitwazzjoni reali. Ġie muri li din l-emenda ma għandha l-ebda effett fuq ir-rabta bejn il-prodott in kwistjoni u n-naħa ddemarkata jew fuq il-kundizzjonijiet li għandhom x’jaqsmu b’mod partkolari ma’ l-immaturar. Barra minn hekk l-emenda ma għandha l-ebda effett fuq id-drittijiet ta’ produtturi oħrajn;
(3) bi qbil mal-proċedura preskritta fl-Artikolu 9 ta’ Regolament (KEE) Nru 2081/92, fid-9 ta’ Settembru 1999 l-Kummissjoni ddeċidiet li peress li kienet involuta emenda żgħira, il-proċedura preskritta fl-Artikolu 6 ta’ dak ir-Regolament m’hemmx għalfejn li tkun applikata;
(4) il-Kummissjoni ħadet l-impressjoni wkoll li l-emenda kkonformat mar- Regolament (KEE) Nru 2081/92. L-emenda għall-medda ta’ pH għall-ġobon ta’ l-isem "Idiazábel" għandha tkun irreġistrata u ppublikata bix-xieraq,
ADOTTAT DAN IR-REGOLAMENT:
Artikolu 1
L-emenda għall-medda ta’ pH għall-ġobon kopert b’isem protett ta’ oriġini "Idiazábal" mill-preżenti 5,1 sa 5,8 sa 4,9 sa 5,5 hu minn issa irreġistrat u ppublikat bi qbil ma’ l-Artikolu 6 [4] tar-Regolament (KEE) Nru 2081/92.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fid-29 ta’ Ottubru 1999.